CELEX: 32008R0463
Language: da
Date: 2008-05-28 00:00:00
Title: Kommissionens forordning (EF) nr. 463/2008 af 28. maj 2008 om berigtigelse af forordning (EF) nr. 1484/95, for så vidt angår de repræsentative priser for fjerkrækød og æg samt ægalbumin, som ændret ved forordning (EF) nr. 346/2008

29.5.2008   
            
            
               DA
            
            
               Den Europæiske Unions Tidende
            
            
               L 139/5
            
         
      KOMMISSIONENS FORORDNING (EF) Nr. 463/2008
   af 28. maj 2008
   om berigtigelse af forordning (EF) nr. 1484/95, for så vidt angår de repræsentative priser for fjerkrækød og æg samt ægalbumin, som ændret ved forordning (EF) nr. 346/2008
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), særlig artikel 5, stk. 4,
   under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (2), særlig artikel 5, stk. 4,
   under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (3), særlig artikel 3, stk. 4, og
   ud fra følgende betragtninger:
   
               (1)
            
            
               Der er konstateret en fejl i bilaget til Kommissionens forordning (EF) nr. 346/2008 (4), som ændrer de repræsentative priser for fjerkrækød og æg samt ægalbumin, der er fastsat ved Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af tillægsimporttold for fjerkrækød og æg samt ægalbumin (5). Den pågældende fejl bør derfor berigtiges.
            
         
               (2)
            
            
               Da den repræsentative pris og den sikkerhed, der er fastsat som følge af berigtigelsen, er gunstige for importørerne, bør nærværende forordning anvendes fra datoen for anvendelsen af forordning (EF) nr. 346/2008. For den pågældende produktkode bør det derfor fastsættes, at der indrømmes godtgørelse af de toldbeløb, der er opkrævet for meget i henhold til artikel 236 i Rådets forordning (EØF) nr. 2913/92 om indførelse af en EF-toldkodeks (6) og gennemførelsesbestemmelserne hertil, jf. Kommissionens forordning (EØF) nr. 2454/93 (7).
            
         
               (3)
            
            
               Forordning (EF) nr. 1484/95, som ændret ved forordning (EF) nr. 346/2008, bør ændres i overensstemmelse hermed.
            
         
               (4)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg —
            
         UDSTEDT FØLGENDE FORORDNING:
   Artikel 1
   De repræsentative priser og de sikkerheder for visse produkter, der figurerer i bilag I til forordning (EF) nr. 1484/95, som ændret i bilaget til forordning (EF) nr. 346/2008, berigtiges som angivet i bilaget til nærværende forordning.
   Artikel 2
   Da den repræsentative pris og den sikkerhed, der er en følge af nærværende forordning, er mere gunstig for importørerne end den, der figurerer i bilaget til forordning (EF) nr. 346/2008, godtgør det toldsted, hvor bogføringen har fundet sted, efter anmodning fra den pågældende delvist de toldbeløb, der er opkrævet for meget for de produkter med oprindelse i de pågældende tredjelande, der er overgået til fri omsætning i de berigtigede forordningers anvendelsesperiode. Anmodninger om godtgørelse indgives senest den sidste dag i den tredje måned efter måneden for nærværende forordnings ikrafttræden, ledsaget af anmeldelsen om de pågældende importerede produkters overgang til fri omsætning.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 18. april 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. maj 2008.
      
         
            På Kommissionens vegne
         
         Jean-Luc DEMARTY
         
         
            Generaldirektør for landbrug og udvikling af landdistrikter
         
      
   
   
      (1)  EFT L 282 af 1.11.1975, s. 49. Senest ændret ved forordning (EF) nr. 679/2006 (EUT L 119 af 4.5.2006, s. 1). Forordning (EØF) nr. 2771/75 vil blive erstattet af forordning (EF) nr. 1234/2007 (EUT L 299 af 16.11.2007, s. 1) fra og med den 1.7.2008.
   
      (2)  EFT L 282 af 1.11.1975, s. 77. Senest ændret ved forordning (EF) nr. 679/2006 (EUT L 119 af 4.5.2006, s. 1). Forordning (EØF) nr. 2777/75 vil blive erstattet af forordning (EF) nr. 1234/2007 (EUT L 299 af 16.11.2007, s. 1) fra og med den 1.7.2008.
   
      (3)  EFT L 282 af 1.11.1975, s. 104. Senest ændret ved Kommissionens forordning (EF) nr. 2916/95 (EFT L 305 af 19.12.1995, s. 49).
   
      (4)  EUT L 108 af 18.4.2008, s. 18.
   
      (5)  EFT L 145 af 29.6.1995, s. 47. Senest ændret ved forordning (EF) nr. 448/2008 (EUT L 134 af 23.5.2008, s. 15).
   
      (6)  EFT L 302 af 19.10.1992, s. 1. Senest ændret ved Rådets forordning (EF) nr. 1791/2006 (EUT L 363 af 20.12.2006, s. 1).
   
      (7)  EFT L 253 af 11.10.1993, s. 1. Senest ændret ved forordning (EF) nr. 214/2007 (EUT L 62 af 1.3.2007, s. 6).
   
      BILAG
      Den repræsentative pris for produkter henhørende under KN-kode 0207 14 10 og for oprindelsen 01 er som følger:
      
         
                     «KN-kode
                  
                  
                     Varebeskrivelse
                  
                  
                     Repræsentativ pris
                     (EUR/100 kg)
                  
                  
                     Sikkerhed ifølge artikel 3, stk. 3
                     (EUR/100 kg)
                  
                  
                     Oprindelse (1)
                     
                  
               
                     0207 14 10
                  
                  
                     Udskårne udbenede stykker af høns af arten Gallus domesticus, frosne
                  
                  
                     220,0
                  
                  
                     24
                  
                  
                     01
                  
               
      
         (1)  Importens oprindelse:
      
                  01
               
               
                  Brasilien
               
            
                  02
               
               
                  Argentina
               
            
                  03
               
               
                  Chile.»